**Οικονομικά Μεγέθη Α’ Τριμήνου 2022.**

***Επιστροφή του Ομίλου σε κερδοφορία μετά από φόρους, μετά από 11 ζημιογόνα τρίμηνα***

***Καθαρά Κέρδη (εξαιρουμένης της εφάπαξ επιβάρυνσης), €14 εκατ.***

***για το Α’ Τρίμηνο 2022***

***Εξισορρόπηση Λειτουργικής κερδοφορίας για την ΑΚΤΩΡ ΑΤΕ***

* **€220,2 εκατ. ο Κύκλος Εργασιών Ομίλου, αύξηση 14% σε ετήσια βάση**
* **€67,3 εκατ. συγκρίσιμα Κέρδη προ φόρων τόκων και Αποσβέσεων (EBITDA)(1)** για το Α’ Τρίμηνο 2022, ή αύξηση 65%. Χωρίς την αναπροσαρμογή το EBITDA ανήλθε σε €58,3 εκατ. ήτοι αύξηση 43%
* **Περιθώριο συγκρίσιμου EBITDA(**[[1]](#footnote-0)**)**στο 30,6% σε σχέση με 21,2% την αντίστοιχη περίοδο πέρυσι
* **€30,9 εκατ. Λειτουργικά Κέρδη (ΕΒΙΤ)** για το Α’ Τρίμηνο 2022,έναντι €13,2 εκατ. την αντίστοιχη περίοδο 2021
* **€12,0 εκατ. Κέρδη προ φόρων (ΕΒΤ)** στο Α’ τρίμηνο 2022, **τρίτο συνεχόμενο κερδοφόρο μετά από 5 ζημιογόνα τρίμηνα**, έναντι ζημιών €7,0 εκατ. την αντίστοιχη περίοδο 2021
* **€14,0 εκατ. Καθαρά Κέρδη (ΕΑΤ)(1)** έναντι ζημιών €9,1 εκατ., την αντίστοιχη περίοδο πέρυσι. **Επιστροφή στην καθαρή κερδοφορία μετά από 11 συνεχόμενα ζημιογόνα τρίμηνα**
* **Καθαρός Δανεισμός**([[2]](#footnote-1)): 31.03.2022 στα **€570,6 εκατ., μειωμένος σε σχέση με 31.12.2021** (€577,9 εκατ.)
* **Η ρευστότητα του Ομίλου** ανήλθε στις 31.03.2022 σε **€493 εκατ**. (περιλαμβανομένου του Μορέα) έναντι €470 εκατ. στις 31.12.2021
* **Ο Δείκτης μόχλευσης** (Καθαρός Δανεισμός(2)/ετησιοποιημένο EBITDA) **σε 2,5x** (**2,4x** με ετησιοποιημένο συγκρίσιμο EBITDA)
* **Θετικές Λειτουργικές Ταμειακές Ροές** ύψους **€40,1 εκατ.** για το Α’ Τρίμηνο 2022, έναντι €5,5 εκατ. την αντίστοιχη περίοδο 2021.

**Η ΕΛΛΑΚΤΩΡ (RIC: HELr.AT, Bloomberg: ELLAKTOR:GA) ανακοινώνει τα βασικά οικονομικά μεγέθη του Α’ Τριμήνου 2022.**

**Ι. Βασικά Οικονομικά μεγέθη Ομίλου στο Α’ Τρίμηνο 2022.** 

**Αποτελέσματα.**

* Ο Κύκλος Εργασιών του Ομίλου ανήλθε στο Α’ Τρίμηνο 2022 σε €220,2 εκατ., αυξημένος κατά 14,1% σε σύγκριση με αντίστοιχη περίοδο του 2021 (€193,0 εκατ.).
* Το Μεικτό Κέρδος (χωρίς αποσβέσεις) του Ομίλου ανήλθε στο Α’ Τρίμηνο 2022 σε €74,9 εκατ. αυξημένο κατά 49,7% σε σύγκριση με αντίστοιχη περίοδο του 2021 (€50,1 εκατ.).
* Τα έξοδα διοίκησης και διάθεσης (χωρίς αποσβέσεις) διαμορφώθηκαν σε €12,0 εκατ. το Α’ Τρίμηνο 2022 έναντι €13,3 εκατ. την αντίστοιχη περίοδο πέρυσι, μειωμένα κατά 9,3%.
* Τα Κέρδη προ Φόρων, Τόκων και Αποσβέσεων (EBITDA), στο Α’ Τρίμηνο 2022, ενισχύθηκαν κατά πολύ, με συγκρίσιμο EBITDA(1) €67,3 εκατ., ήτοι αύξηση 64,5% (δημοσιευμένο EBITDA €58,3 εκατ., ήτοι αύξηση 42,5%), σε σχέση με τη αντίστοιχη περίοδο 2021 (€40,9 εκατ.)
* Το περιθώριο συγκρισίμου EBITDA, στο Α’ Τρίμηνο 2022, διαμορφώθηκε σε 30,6% (περιθώριο δημοσιευμένου EBITDA σε 26,5%) έναντι 21,2% την αντίστοιχη περίοδο πέρυσι.
* Τα αποτελέσματα εκμετάλλευσης (ΕΒΙΤ) για το Α’ Τρίμηνο 2022 ανήλθαν σε κέρδη €30,9 εκατ. έναντι €13,2 εκατ. την αντίστοιχη περίοδο 2021.
* Τα αποτελέσματα προ φόρων (ΕΒΤ) στο Α’ Τρίμηνο 2022 ανήλθαν σε κέρδη €12,0 εκατ., έναντι ζημιών €7,0 εκατ. την αντίστοιχη περίοδο του 2021.
* Τα αναπροσαρμοσμένα Κέρδη μετά από φόρους (ΕΑΤ)(1) στο Α’ Τρίμηνο 2022 ανήλθαν σε €14,0 εκατ., έναντι ζημιών €9,1 εκατ. την αντίστοιχη περίοδο του 2021 (δημοσιευμένα EAΤ €7,0 εκατ.), με επιστροφή πλέον του Ομίλου στην καθαρή κερδοφορία, μετά από 11 συνεχόμενα ζημιογόνα τρίμηνα.

Κατάσταση Αποτελεσμάτων του Ομίλου:

| **Εκατ. €**  | **Q1’21** | **Q1’22** |  | **YoY (%)** |
| --- | --- | --- | --- | --- |
| **Πωλήσεις** | **193,0** | **220,2** |  | 14% |
| **Μεικτό Κέρδος** | **50,1** | **74,9** |  | 50% |
| **EBITDA** | **40,9** | **58,3** |  | 43% |
| *EBITDA Margin (%)* | *21,2%* | *26,5%* |  |   |
| **Συγκρίσιμο EBITDA** | **40,9** | **67,3** |  | 65% |
| *Συγκρίσιμο EBITDA Margin (%)* | *21,2%* | *30,6%* |  |   |
| **Αποτελέσματα εκμετάλλευσης (ΕΒΙΤ)** | **13,2** | **30,9** |  | >100% |
| **Κέρδη/(ζημίες) προ φόρων (ΕΒΤ)** | **(7,0)** | **12,0** |  | >100% |
| **Κέρδη μετά από φόρους/(ζημίες) περιόδου** | **(9,1)** | **7,0** |  | >100% |
| **Συγκρίσιμα Κέρδη μετά από φόρους/(ζημίες) περιόδου** | **(9,1)** | **14,0** |  | >100% |

Το EBITDA(1) του Ομίλου για το Α’ Τρίμηνο του 2022, ύψους €67,3 εκατ. (δημοσιευμένο €58,3 εκατ.) έναντι €40,9 εκατ. (Α Τρίμ. 2021), επηρεάστηκε θετικά, από τη βελτίωση των κάτωθι Κλάδων. Συγκεκριμένα:

* της Κατασκευής, με εκμηδένιση των λειτουργικών ζημιών (EBITDA -€9,8 εκατ. την αντίστοιχη περίοδο του 2021),
* των Παραχωρήσεων κατά +€13,1 εκατ. (συγκρίσιμο EBITDA €33,3 εκατ.) αύξηση 64,9%, ωστόσο η συνεισφορά από το δημοσιευμένο EBITDΑ (€24,3 εκατ.) στον κλάδο ήταν +€4,1 εκατ. (επιβάρυνση με ποσό ύψους €9 εκατ. λόγω των επιπτώσεων της κακοκαιρίας "Ελπίς"),
* του Περιβάλλοντος κατά +€3,3 εκατ., αύξηση 78,0% (EBITDA €7,6 εκατ.) και
* της Ανάπτυξης Γης & Ακινήτων κατά +€0,8 εκατ., αύξηση 93,0% (EBITDA €1,7 εκατ.),

ενώ το EBITDA των ΑΠΕ κινήθηκε ελαφρώς πτωτικά σε σχέση με την αντίστοιχη περίοδο 2021, και διαμορφώθηκε σε €26,9 εκατ. έναντι €27,6 εκατ. μειωμένα κατά €0,7 εκατ. (μείωση 2,5%) και τέλος των Λοιπών με EBITDA στα ίδια επίπεδα με την αντίστοιχη περίοδο πέρυσι (EBITDA -€2,3 εκατ.)

Επιδόσεις ανά κλάδο δραστηριότητας:

| **Πωλήσεις** | **Εκατ. €** | **Q1’21** | **Q1’22** |  |  **Δ** |
| --- | --- | --- | --- | --- | --- |
| Κατασκευή | 96,5 | 101,3 |  | 5% |
| Παραχωρήσεις | 40,3 | 56,5 |  | 40% |
| ΑΠΕ | 32,5 | 31,9 |  | (2%) |
| Περιβάλλον | 24,3 | 30,9 |  | 27% |
| Ανάπτυξη Γης & Ακινήτων | 1,3 | 2,1 |  | 63% |
| Λοιπά | 0,1 | 0,1 |  | 49% |
| Απαλοιφές | (1,9) | (2,6) |  | (35%) |
| **Σύνολο** | **193,0** | **220,2** |  | **14%** |

|  |  |  |  |  |  | **Περιθώριο %** |
| --- | --- | --- | --- | --- | --- | --- |
| **EBITDA** | **Εκατ. €** | **Q1’21** | **Q1’22** |  **Δ** |  | **Q1’21** | **Q1’22** |
| Κατασκευή | (9,8) | 0,0 | 100% |  | (10%) | 0% |
| Παραχωρήσεις | 20,2 | 24,3 | 21% |  | 50% | 43% |
| *Παραχωρήσεις Συγκρίσιμο* | *20,2* | *33,3* | *65%* |  | *50%* | *59%* |
| ΑΠΕ | 27,6 | 26,9 | (3%) |  | 85% | 84% |
| Περιβάλλον | 4,3 | 7,6 | 78% |  | 18% | 25% |
| Ανάπτυξη Γης & Ακινήτων | 0,9 | 1,7 | 93% |  | 70% | 83% |
| Λοιπά | (2,3) | (2,3) | 1% |  |  |  |
| **Σύνολο** | **40,9** | **58,3** | **43%** |  | **21%** | **26%** |
| ***Συγκρίσιμο Σύνολο*** | ***40,9*** | ***67,3*** | ***65%*** |  | ***21%*** | ***31%*** |
|  |  |  |  |  |  |  |

Η ρευστότητα του Ομίλουανήλθε στις 31.03.2022 σε €493 εκατ. (περιλαμβανομένου του Μορέα) έναντι €470 εκατ. στις 31.12.2021 κυρίως λόγω της επίτευξης θετικών λειτουργικών ταμειακών ροών στο Α’ τρίμηνο 2022 ύψους €40,1 εκατ.

Ο καθαρός δανεισμός, εξαιρουμένου του Μορέα (δάνειο χωρίς αναγωγή €427 εκατ. και καταθέσεις €39 εκατ.), διαμορφώθηκε σε €570,6 εκατ. στις 31.03.2022 έναντι €577,9 εκατ. στις 31.12.2021.



Σχολιάζοντας τα Οικονομικά Αποτελέσματα του Α’ Τριμήνου 2022, ο Διευθύνων Σύμβουλος της ΕΛΛΑΚΤΩΡ Ευθύμιος Μπουλούτας ανέφερε:

*« Το 1ο Τρίμηνο του 2022, επισφραγίζει τη θετική πορεία του Ομίλου ως αυτή αποτυπώθηκε και στα ετήσια αποτελέσματα του ’21 και επαναφέρει την ΕΛΛΑΚΤΩΡ σε καθαρή κερδοφορία για πρώτη φορά από το 2019 (ή μετά από 11 ζημιογόνα τρίμηνα) επιβεβαιώνοντας τους στρατηγικούς στόχους της διοίκησης. Με κέρδη μετά από φόρους (1) €14 εκατ., συγκρίσιμα λειτουργικά κέρδη (EBITDA)(1) €67,3 εκατ. και με περιθώριο λειτουργικών κερδών να διαμορφώνεται στο υψηλότερο σημείο των τελευταίων 4 ετών αγγίζοντας το 31%, ο Όμιλος αφήνει πίσω του μία μακρά διαδρομή αρνητικών αποτελεσμάτων και βρίσκεται σε τροχιά επίτευξης των στόχων μας για το 2022.*

 *Αξίζει να σημειωθεί ότι η κατασκευαστική μας δραστηριότητα με το ανεκτέλεστο να ανέρχεται πλέον σε €2,6 δισ., κατέγραψε οριακή θετική λειτουργική κερδοφορία μετά από πολλά χρόνια συσσωρευμένων ζημιών.*

 *Σημειώνεται επίσης ότι, μετά την συμμετοχή της Motor Oil Hellas (ΜΟΗ) με ποσοστό 29,9% στο μετοχικό κεφάλαιο της ΕΛΛΑΚΤΩΡ, ο Όμιλος έλαβε προσφορά από τη ΜΟΗ, με την οποία εκδηλώνεται το ενδιαφέρον της για την εξαγορά του 75% νέας εταιρείας, στην οποία θα εισφερθεί ο κλάδος των Ανανεώσιμων Πηγών Ενέργειας (ΑΠΕ) της ΕΛΛΑΚΤΩΡ. Κατόπιν τούτου η ΕΛΛΑΚΤΩΡ ευρίσκεται στη διαδικασία αξιολόγησης της εν λόγω προσφοράς, ενώ έχει αναθέσει σε χρηματοοικονομικό σύμβουλο την εκπόνηση γνωμοδότησης περί του ευλόγου του τιμήματος (fairness opinion).*

 *Παρά τις προκλήσεις του πολέμου στην Ουκρανία και του αυξημένου πληθωρισμού, ο Όμιλος ΕΛΛΑΚΤΩΡ έχοντας ολοκληρώσει μια σημαντική πορεία αναδιάρθρωσης, με νέα πλέον μετοχική βάση, επανέρχεται στο ανταγωνιστικό περιβάλλον και είναι έτοιμος να διαδραματίσει πρωταγωνιστικό ρόλο στις εξελίξεις του κλάδου υποδομών, στοχεύοντας στη δημιουργία σταθερής και μακροχρόνιας αξίας για τους μετόχους, τους εργαζομένους και την ελληνική κοινωνία».*



**Ισολογισμός.**

* **€493 εκατ. ταμειακά και λοιπά ρευστοποιήσιμα στοιχεία**

Το σύνολο Ενεργητικού του Ομίλου στις 31.03.2022 διαμορφώθηκε σε €2,9 δισ., στα ίδια περίπου επίπεδα με την 31.12.2021 (€2,8 δις.).

Η ρευστότητα του Ομίλου ανήλθε στις 31.03.2022 σε €493 εκατ. έναντι €470 εκατ. στις 31.12.2021 κυρίως λόγω της επίτευξης θετικών λειτουργικών ταμειακών ροών στο Α’ τρίμηνο 2022, ύψους €40,1 εκατ.

Το σύνολο των δανείων, εξαιρουμένου του Μορέα (δάνειο χωρίς αναγωγή €427 εκατ.), ανήλθε στις 31.03.2022 σε €1.025 εκατ. έναντι €1.035 εκατ. στις 31.12.2021.

Ο καθαρός δανεισμός, εξαιρουμένου του Μορέα (δάνειο χωρίς αναγωγή €427 εκατ. και καταθέσεις €39 εκατ.), μειώθηκε σε €570,6 εκατ. στις 31.03.2022 έναντι €577,9 εκατ. στις 31.12.2021.

* **Θετικές λειτουργικές ταμειακές ροές €40,1 εκατ. για το Α’ Τρίμηνο 2022**

Οι λειτουργικές ταμειακές ροές διαμορφώθηκαν σε θετικό επίπεδοστα €40,1 εκατ. έναντι λειτουργικών εισροών ύψους €5,5 εκατ. το Α’ Τρίμηνο 2021.

Οι ταμειακές ροές σε επενδυτικές δραστηριότητες διαμορφώθηκαν σε επίσης θετικό επίπεδο και ανήλθαν σε €25,9 εκατ. έναντι εκροών €97,3 εκατ. την αντίστοιχη περίοδο πέρυσι, ενώ οι χρηματοδοτικές δραστηριότητες διαμορφώθηκαν σε εκροές €34,3 εκατ. έναντι επίσης εκροών €18,7 εκατ. την αντίστοιχη περίοδο πέρυσι.

* **€306 εκατ. ίδια κεφάλαια μετόχων**

Τα ίδια κεφάλαια του Ομίλου διαμορφώθηκαν σε €392,8 εκατ. στο τέλος Μαρτίου 2022 έναντι €363,3 εκατ. στις 31.12.2021, δηλαδή αυξημένα κατά €29,5 εκατ., ενώ τα αναλογούντα στους μετόχους της πλειοψηφίας σε €306,3 εκατ. την 31.03.2022 έναντι €285,9 εκατ. την 31.12.2021, δηλαδή αυξημένα κατά €20,3 εκατ.

**II. Επίδοση ανά Κλάδο δραστηριότητας στο Α’ Τρίμηνο 2022.** 

**Παραχωρήσεις.**

* **€56,5 εκατ. έσοδα, αύξηση 40% έναντι του Α’ Τριμήνου 2021**

Τα έσοδα του κλάδου των Παραχωρήσεων για το Α΄ Τρίμηνο 2022 ανήλθαν σε €56,5 εκατ., αυξημένα κατά 40,3%, έναντι εσόδων €40,3 εκατ. την αντίστοιχη περίοδο 2021. Η κυκλοφορία στην Αττική Οδό, ομαλοποιήθηκε και παρουσίασε αύξηση 45% σε σχέση με την αντίστοιχη περίοδο του 2021, ενώ σε σχέση με το Α’ Τρίμηνο 2019 (προ Covid περίοδο) παρουσίασε μικρή μείωση 6%, κυρίως λόγω των άσχημων καιρικών συνθηκών.

* **€33,3 εκατ. συγκρίσιμο EBITDA(1), αυξημένο κατά 65%** **έναντι του Α’ Τριμήνου 2021**

Το συγκρίσιμο EBITDA(1) του κλάδου των Παραχωρήσεων για το Α’ Τρίμηνο 2022 ανήλθε σε €33,3 εκατ. (δημοσιευμένο EBITDA €24,3 εκατ.) έναντι €20,2 εκατ. την αντίστοιχη περίοδο πέρυσι, παρουσιάζοντας αύξηση κατά 64,9%.

* **€5,8 εκατ. συγκρίσιμα κέρδη μετά από φόρους(1) για το Α’ Τρίμηνο 2022**

Τα συγκρίσιμα αποτελέσματα μετά από φόρους ανήλθαν για το Α’ Τρίμηνο 2022 σε κέρδη €5,8 εκατ. (δημοσιευμένα -€1,2 εκατ.) έναντι ζημιών €6,1 εκατ. την αντίστοιχη περίοδο του 2021.

**Κατασκευή.**

* **Οργανωτική, λειτουργική & χρηματοοικονομική αναδιάρθρωση Κατασκευής σε πλήρη εξέλιξη. Αύξηση Κύκλου εργασιών 5% σε σχέση με το Α΄ Τρίμηνο 2021**

Ο κλάδος της Κατασκευής παρουσίασε έσοδα για το Α’ τρίμηνο 2022 €101,3 εκατ. έναντι €96,5 εκατ. την αντίστοιχη περίοδο πέρυσι, αύξηση 4,7%, με εστίαση του Ομίλου γεωγραφικά στην Ελλάδα και τη Ρουμανία.

* **Εξισορρόπηση Λειτουργικής Κερδοφορίας**

O Κλάδος της Κατασκευής, στο Α’ Τρίμηνο 2022, εκμηδένισε τις ζημίες του σε επίπεδο EBITDA έναντι ζημιών €9,8 εκατ. την αντίστοιχη περίοδο πέρυσι (βελτιωμένα κατά 100%).

Στο Α’ Τρίμηνο 2022 οι ζημιές προ φόρων ήταν €2,8 εκατ. έναντι ζημιών €15,4 εκατ. την αντίστοιχη περίοδο πέρυσι και οι ζημίες μετά από φόρους σε €2,8 εκατ. έναντι €16,2 εκατ. στο Α’ Τρίμηνο 2021.

* **Ανεκτέλεστο υπόλοιπο έργων €2,6 δισ.**

Το ανεκτέλεστο υπόλοιπο της ΑΚΤΩΡ και των θυγατρικών της ανήλθε σε €2,6 δισ. Το ανεκτέλεστο περιλαμβάνει έργα ύψους €44 εκατ., οι συμβάσεις των οποίων έχουν υπογραφεί μετά τις 31.03.2022 και νέα έργα ύψους €701 εκατ., που έχουν εξασφαλισθεί, οι συμβάσεις των οποίων αναμένεται να υπογραφούν.

**Ανανεώσιμες Πηγές Ενέργειας.**

* **Έσοδα μειωμένα κατά 2% έναντι του Α’ Τριμήνου 2021**

Ο κύκλος εργασιών του κλάδου ΑΠΕ κατά το Α΄ Τρίμηνο 2022 διαμορφώθηκε σε €31,9 εκατ. έναντι €32,5 εκατ. την αντίστοιχη περίοδο πέρυσι παρουσιάζοντας μείωση 1,8%, με εγκαταστημένη ισχύ 493ΜW και με ενεργειακή απόδοση για το Α’ Τρίμηνο ‘22 στα 341 GWh.

* **EBITDA μειωμένο κατά 3% έναντι του Α’ Τριμήνου 2021, με περιθώριο EBITDA στο 84%**

Το EBITDA του κλάδου ΑΠΕ κατά το Α’ Τρίμηνο 2022 διαμορφώθηκε σε €26,9 εκατ. έναντι €27,6 εκατ. την αντίστοιχη περίοδο πέρυσι, παρουσιάζοντας μείωση 2,7% με το περιθώριο EBITDA να διαμορφώνεται στο 84,3% (84,9% Α’ Τρίμηνο 2021).

* **Κέρδη προ φόρων και μετά από φόρους ελαφρώς μειωμένα σε σχέση με το Α’ Τρίμηνο 21**

Τα κέρδη προ φόρων για το Α’ Τρίμηνο 2022 διαμορφώθηκαν σε €17,8 εκατ. έναντι €18,4 εκατ. την αντίστοιχη περίοδο του 2021 (μείωση 3,1%) και τα κέρδη μετά από φόρους διαμορφώθηκαν για το Α’ Τρίμηνο 2022 σε €16,9 εκατ. έναντι €17,0 εκατ. την αντίστοιχη περίοδο του 2021 (μείωση 0,8%).

**Περιβάλλον.**

* **€30,9 εκατ. έσοδα, αύξηση 27% έναντι του Α’ Τριμήνου 2021**

Τα έσοδα του κλάδου Περιβάλλοντος για το Α΄ Τρίμηνο 2022 ανήλθαν σε €30,9 εκατ., αυξημένα κατά 27,3%, έναντι εσόδων €24,3 εκατ. την αντίστοιχη περίοδο 2021, λόγω αύξησης του όγκου των εισερχόμενων αποβλήτων, των τιμών των ανακτώμενων ανακυκλώσιμων υλικών καθώς και τις υψηλές τιμές για την ηλεκτρική ενέργεια που διατίθεται στην ημερήσια αγορά και αμείβεται με την ΤΕΑ (Τιμή Εκκαθάρισης Αγοράς).

* **€7,6 εκατ. EBITDA, αύξηση 78% έναντι του Α’ Τριμήνου 2021**

Το EBITDA ανήλθε σε €7,6 εκατ. το Α’ Τρίμηνο 2022 έναντι €4,3 εκατ. την αντίστοιχη περίοδο του 2021 (αύξηση 78,0%).

Τα Κέρδη προ φόρων στο Α’ Τρίμηνο 2022 ανήλθαν σε €6,2 εκατ. έναντι €2,7 εκατ. την αντίστοιχη περίοδο του 2021 (αύξηση >100%), ενώ τα κέρδη μετά από φόρους διαμορφώθηκαν σε €4,3 εκατ. έναντι €4,8 εκατ. την αντίστοιχη περίοδο πέρυσι (μείωση 9,7%).

**Ανάπτυξη Γης και Ακινήτων.**

* **Αύξηση μεγεθών έναντι του Α’ Τριμήνου 2021**

Τα έσοδα του τομέα Ανάπτυξης Ακινήτων ανήλθαν σε €2,1 εκατ. το Α’ Τρίμηνο 2022, έναντι €1,3 εκατ. την αντίστοιχη περίοδο πέρυσι (αυξημένα κατά 63%).

Το EBITDA διαμορφώθηκε σε €1,7 εκατ. έναντι €0,9 εκατ. την αντίστοιχη περίοδο πέρυσι (+93%).

Τα κέρδη προ φόρων και τα μετά από φόρους ανήλθαν για τον κλάδο σε €0,8 εκατ. έναντι ζημιών €0,2 εκατ. την αντίστοιχη περίοδο πέρυσι.

*Στις δημοσιευθείσες Οικονομικές Καταστάσεις Α’ Τριμήνου 2022, οι οποίες είναι αναρτημένες στο διαδικτυακό τόπο* [*http://ellaktor.com*](http://ellaktor.com)*, και συγκεκριμένα στο σύνδεσμο https://ellaktor.com/finances/oikonomikes-katastaseis-omiloy-thygatrikon-thygatrikes-me-edra-ellada/, περιλαμβάνονται επίσης, μεταξύ άλλων, και πληροφορίες σχετικά με:*

* *Δείκτες ESMA*
* *Επιπτώσεις της εξάπλωσης COVID-19 και της ενεργειακής κρίσης στα βασικά μεγέθη της ΕΛΛΑΚΤΩΡ.*

***Σχετικά με τον Όμιλο ΕΛΛΑΚΤΩΡ***

Ο Όμιλος ΕΛΛΑΚΤΩΡ είναι ένας από τους μεγαλύτερους ομίλους υποδομών στην Ελλάδα κι ένας εκ των κορυφαίων στη Νοτιοανατολική Ευρώπη, με διεθνή παρουσία και διαφοροποιημένο χαρτοφυλάκιο δραστηριοτήτων που εστιάζει στους τομείς της κατασκευής, των παραχωρήσεων, του περιβάλλοντος, των ανανεώσιμων πηγών ενέργειας και της ανάπτυξης ακινήτων. Με δραστηριότητες και παρουσία σε 17 χώρες και σχεδόν 5.500 εργαζομένους, ο Όμιλος καταγράφει κύκλο εργασιών €916 εκατ. (2021), συνδυάζοντας τα 70 χρόνια εμπειρίας του με τις πλέον σύγχρονες τεχνολογίες για να δώσει ζωή σε έργα που συμβάλλουν στην ανάπτυξη, βελτιώνοντας την ποιότητα της ζωής ανθρώπων σε όλο τον κόσμο. Διαθέτοντας σημαντική εξειδίκευση στα πλέον περίπλοκα και απαιτητικά έργα, ο Όμιλος ΕΛΛΑΚΤΩΡ κατατάσσεται στην 100η θέση μεταξύ των μεγαλύτερων κατασκευαστικών ομίλων παγκοσμίως (Global Powers of Construction 2020, Deloitte – July 2021). Περισσότερα στο [www.ellaktor.com](http://www.ellaktor.com)

1. () Αναπροσαρμογή οικονομικών μεγεθών ως προς την εφάπαξ επιβάρυνση με ποσό ύψους €9,0 εκατ. λόγω των επιπτώσεων της κακοκαιρίας "Ελπίς". Στο επίπεδο των Κερδών μετά από φόρους (ΕΑΤ) η αναπροσαρμογή ανέρχεται σε €7,0 εκατ. [↑](#footnote-ref-0)
2. () Εξαιρουμένου του καθαρού δανεισμού του Μορέα (δάνειο χωρίς αναγωγή €427 εκατ. και καταθέσεις €39 εκατ.) και υποχρεώσεων από μισθώσεις ΔΠΧΑ 16 [↑](#footnote-ref-1)